2014-yilda O‘zbekistonda ikkita zilzila bashorat qilindi

Celestialpatrol.com loyihasi xodimlari Zilzilalar prognozi global dasturi doirasida 2014-yilda Yevroosiyo materigining markaziy mamlakatlarida yuz berishi ehtimoli mavjud bo‘lgan zilzilalar reytingini tayyorladi. Bu haqda “Podrobno” axborot agentligi xabar berdi.

 Foto © otyrar.kz
12 mamlakatni o‘z ichiga olgan reytingda O‘zbekiston 5-pog‘onani zabt etgan. O‘zbekistonda birinchi zilzila joyi Aydarko‘ldan janubiy, janubi-sharqiy tomonda bo‘lib, uning kuchi 5—5,6 ballga ega bo‘ladi. Farg‘ona vodiysida bo‘ladigan ikkinchi yer silkinishi kuchi 5 balldan oshmaydi, deyiladi bashoratda.
Shuningdek, reyting ro‘yxatida Shimoliy Eron (6,3—7,0 ball), Ozarbayjon (5,8—6,5) va Turkmaniston (5,5—7 ball), Tojikiston (hozirda qurilayotgan Rog‘un GESi yaqinida) va boshqa hududlarda zilzilalar bashorat qilingan.
Prognozchilarning aytishicha, bu yerda faqat nisbatan kuchli yer silkinishlari ko‘rsatilgan. Ushbu bashorat “Samo patruli” dasturi va “Kaskad” radiometrik qurilmasiga tayanib tayyorlangan.